Ncinzi cikonzya kumugwasya kumvwisya ncolyaamba Bbaibbele?
Bwiinguzi bwamu Bbaibbele
Bbaibbele lilaamba zyintu zinji zikonzya kutugwasya kulimvwisya.
Tacikwe makani abukkale bwanu, mulumbe uuli mu Bbaibbele “tuuyoosyi pe, alimwi tuuli kule.”
Cikonzya kumugwasya kumvwisya Bbaibbele
Amube amizeezo mibotu. Amuzumine kuti Bbaibbele ndi Jwi lya Leza. Amulicesye, nkaambo Leza ulabakazya ibalisumpula. (1 Batesalonika 2:13; Jakobo 4:6) Nokuba boobo, mutanoozisyomi buyo zyintu nzyomubala kakunyina kuzyiba masimpe
—Leza uyanda kuti ‘
kamubelesya maano.’
—Baloma 12: 1, 2.
Amupailile busongo. Lugwalo lwa Tusimpi 3:5 lwaamba kuti: “
Utalifunkizyi kumaanu aako omwini.” Muciindi caboobo, ‘
amuzumanane kumulomba Leza’ kuti amupe busongo kutegwa mulimvwisye Bbaibbele.
—Jakobo 1:5.
Amulibale lyoonse. Muyoogwasyigwa kapati aciiyo canu ca Bbaibbele kuti kamulibala kweelana abubambe mbomwakabikka ikutali kulibala buyo kufwumbwa mpomwayeeyela.
—Joshua 1:8.
Amulibale kwiinda mukusala zibalo. Kubala Bbaibbele kwiinda mukusala cibalo akulanga-langa ncolyaamba kujatikizya cibalo ncomwasala, ninzila mbotu iikonzya kumugwasya kumvwisya ncaamba Magwalo. Amutalikile ‘
anjiisyo zyantalisyo akuya kumbele mane musime.’ (Bahebulayo 6:
1, 2) Muyoojana kuti mulakonzya kweezyanisya magwalo akubona kuti zibeela ziindene-indene zyamu Bbaibbele zilapandululana, noziba zibeela ‘
zikatazya kumvwisya.’
—2 Petulo 3:16.
Amulombe kugwasyigwa. Bbaibbele litukulwaizya kutambula lugwasyo kuzwa kubantu ibalimvwisya. (Milimo 8:
30, 31) Bakamboni ba Jehova balijisi bubambe bwakusololela ziiyo zya Bbaibbele zitabbadelelwi. Mbubwenya mbuli Banakristo bakusaanguna mbobakali kucita, balabelesya zilembedwe mumagwalo kugwasya bantu kuzyiba cini ncoliyiisya Bbaibbele. —Milimo 17: 2, 3.
Zyintu nzyomutayandiki
Lwiiyo lwaatala. Basikwiiya ba Jesu bali 12 bakali kwaamvwisya Magwalo akuyiisya bamwi nokuba kuti bantu bamwi bakali kubabona kuti ‘
tiibakayiide kapati alimwi akuti bakali bantu buyo.’
—Milimo 4:13.
Mali. Mulakonzya kwiiya Bbaibbele kakunyina kubbadela. Jesu wakaambila basikwiiya bakwe kuti: “
Mwakapegwa cabuyo, amupe cabuyo.”
—Matayo 10:8.
bem_Latn swh_Latn nya_Latn bem_Latn bem_Latn bem_Latn bem_Latn knc_Latn lin_Latn bem_Latn fuv_Latn bem_Latn luo_Latn bem_Latn sna_Latn nya_Latn dik_Latn bem_Latn uzn_Latn nya_Latn cjk_Latn bem_Latn run_Latn bem_Latn bem_Latn tum_Latn bem_Latn bem_Latn kin_Latn